Франческо Марија Пјаве

Франческо Марија Пиаве ( ; 18 мај 1810, Мурано - 5 март 1876, Милано) - италијански либретист и оперски режисер .

 Биографија 
лево|мини
Од 1844 до 1860 година, Пјаве бил сценски директор и либретист во оперската куќа Ла Фениче во Венеција (каде што се запознал со Џузепе Верди), а во 1861 година, по препорака на Верди, бил префрлен во познатиот милански театар Ла Скала.Baldini 1970, pp. 70 - 74 Во 1867 година, доживеал мозочен удар, по што останал парализиран до крајот на неговиот живот.

Во текот на својата кариера, Пјаве пишувал либрета за многу познати композитори во тоа време како: Џовани Пацини (четири либрета), Саверио Меркаданте (барем едно), Федерико Ричи, а и едно за Мајкл Балф. Сепак, најпознат е како либретист на Џузепе Верди, за кого требало да напише 10 либрета, од кои најпознати се либретата за Риголето и Травијата.

Верди многу го ценел Пјаве, и затоа му доверил да напише 9 (заедно со Аролдо 10) либрета за него. Тој е еден од најзаслужните луѓе кои му помогнале на Верди да успее како композитор на опери.

 Дела 
 Ернани (Ernani) - 1844 година, Венеција. Врз основа на истоимената драма од Виктор Иго
 Двајца Фоскари (I due Foscari) - 1844 година, Венеција. Врз основа на истоимената драма од Бајрон
 Магбет (Macbeth) - 1847 година, Фиренца . Врз основа на истоимената драма на Шекспир
 Гусар (Il corsaro) - 1848 година, Трст . Врз основа на истоимената песна на Бајрон
 Стифелио (Stiffelio) - 1850 година, Трст. Врз основа на драмата „Светиот отец, или Евангелие и срце“ од Емил Совестре и Ежен Буржоа.
 Crispino e la comare за Лујџи и Федерико Ричи - 1850 година, Венеција. Единствената опера буфа од Пјаве
 Риголето (Rigoletto) - 1851 година, Венеција. Врз основа на драмата „ Кралот се забавува “ од Виктор Иго
 Травијата (La Traviata) - 1853 година Венеција. Врз основа на претставата „ Дамата со камелии“ од А. Дима - синот
 Симон Боканегра (Simon Boccanegra) - 1857 година, Венеција. Врз основа на истоимената драма на Антонио Гарсија Гутиерез. Подоцна била преработена од Верди и Ариго Боито (1881, Милано )
 Аролдо (Aroldo) - 1857 година, Римини . Преработена верзија за „Стифелио“
 Силата на судбината (La forza del destino) - 1862 година, Санкт Петербург . Врз основа на драмата „Дон Алваро, или силата на судбината“ од Анхел де Сааведра, војводата од Ривас.

 Наводи 

Извори
Baldini, Gabriele (1970), (trans. Roger Parker, 1980), The Story of Giuseppe Verdi: Oberto to Un Ballo in Maschera. Cambridge, et al: Cambridge University Press.  
Black, John (1998),  "Piave, Francesco Maria" in Stanley Sadie, (Ed.),  The New Grove Dictionary of Opera, Vol. Three, pp. 999. London: Macmillan Publishers, Inc.   
Budden, Julian (1996), Verdi. New York: Schirmer Books (Master Musicians Series).    
Kimball, David (2001), in Holden, Amanda (Ed.), The New Penguin Opera Guide, New York: Penguin Putnam, 2001. 
O'Grady, Deidre (2000), Piave, Boito, Pirandello: From Romantic Realism to Modernism (Studies in Italian Literature). Edwin Mellon Press.   
Phillips-Matz, Mary Jane (1993), Verdi: A Biography, London & New York: Oxford University Press. 
Werfel, Franz and Stefan, Paul (1973), Verdi: The Man and His Letters, New York: Vienna House. 

Категорија:Починати во Милано
Категорија:Починати во 1876 година
Категорија:Починати на 5 март
Категорија:Родени во 1810 година
Категорија:Родени на 18 мај
Категорија:Луѓе од Венеција
Категорија:Италијански либретисти
Категорија:Џузепе Верди